На 1 юли крайцерът съпровожда от Тайн в Розайт най-новия линкор "Howe", влязъл в строй след постройката му. След това крайцерът отново се връща към патрулите от Исландия, но в края на месеца се връща в Скапа Флоу, тъй като е определен за участие в поредния конвой за Малта (Операция „Пиедестал“). На 29 юли прави преход от Скапа Флоу в Клайд, за да се присъедини към силите за охрана на конвоя. На 3 август крайцерът влиза в състава на силите: линкорите "Nelson", "Rodney", самолетоносача "Furious", крайцерите "Nigeria", "Manchester" (присъединил се по-късно), разрушителите "Amazon", "Ashanti", "Eskimo", "Malcolm", "Pathfinder", "Penn", "Quentin", "Somali", "Tartar", "Venomous", "Wishart", "Wolverine", "Bicester", "Bramham", "Derwent", "Ledbury", "Wilton" и "Zetland", съпровождащи конвоя WS-21S. На 10 август крайцерът влиза в състава на Съединение „X“: крайцерите "Cairo", "Manchester" и "Nigeria", разрушителите "Ashanti", "Bicester", "Bramham", "Derwent", "Foresight", "Fury", "Icarus", "Intrepid", "Ledbury", "Pathfinder", "Penn" и "Wilton" и буксира "Jaunty". „Кения“ става главен кораб в дясната колона на началния етап след Гибралтар. На 11 август конвоят е подложен на въздушни атаки и атаки на подводници, в една от които U-93 атакува и потопява самолетоносача "Eagle", заедно с който загиват над 200 души от неговия екипаж. На 12 август италианската подводница "Alagi" след 21:00 на позиция изстрелва четири торпеда в „Кения“; крайцерът почти успява да се отклони, но четвъртото торпедо уцелва кораба в форщевена. Той продължава движение с конвоя, и е способен да развие скорост 25 възела.